Mal for tekst til kunngjering i lokalaviser

**Gratis HPV-vaksine til kvinner fødde i 1991 og seinare**

Infeksjon med humant papillomavirus (HPV) er svært vanleg blant personar som er seksuelt aktive. Kvinner som får ein vedvarande HPV-infeksjon kan på sikt utvikle livmorhalskreft. Kvart år får om lag 300 kvinner i Noreg livmorhalskreft og 65-100 døyr av sjukdomen. HPV-vaksine kan gi vern også hos dei som har debutert seksuelt. HPV-vaksine er derfor tilrådd til alle unge kvinner som ikkje tidlegare er vaksinerte.

Frå november 2016 kan kvinner som er fødde i 1991 og seinare få gratis HPV-vaksine. Tilbodet er mellombels og varer i ein toårsperiode frå hausten 2016. Vaksinasjonen består av tre vaksinedosar gitt over 6-12 månader og må derfor startast opp innan utgangen av 2018.

***Her kan kommunen fylle inn kvar og når kvinner i målgruppa kan få vaksinen lokalt og informasjon om kontaktpunkt lokalt.***